Mdudu-ute
Mwili wa wadudu-ute umerefuka na una mapingili mengi. Kila pingili linabeba jozi la miguu isipokuwa mapingili matatu ya kichwa. Tofauti na arithropodi miguu hii haina viungo lakini ni kama vifuko vilivyojaa na hemolimfi (“damu”). Inaweza kusogea kwa msaada wa musuli chini ya ngozi. Kichwa kinabeba vipapasio viwili kwenye pingili la kwanza, lakini hivi havina homolojia na vile vya arithropodi. Pingili la pili lina kipenyo kinachofanya kazi ya mdomo lakini, tena, hiki hakina homolojia na mdomo wa arithropodi. Kuna mataya (mandibili) mawili yenye ncha kali katika mdomo. Vitundu vya matezi ya ute vipo kwenye pingili la tatu.
Nikwata
Kama mijusi-kafiri takriban wote nikwata hawana kope na hulamba macho mara kwa mara kuzuia yasikauke. Hukiakia usiku wakikamata wadudu.
Nikwata, na spishi nyingine zote za "Hemidactylus", wana vidole vyenye ncha zilizopanuka (vidole-majani). Ncha hizi za vidole zinashika uso wowote, hata nyuso laini. Kwa hivyo wanaweza kutembea bila shida kwa ukuta na dari na hata kioo.